केट ब्लैंचेट

**कैथरीन एलिस "केट" ब्लैंचेट** (जन्म 14 मई 1969) एक ऑस्ट्रेलियाई अभिनेत्री और रंगमंच निर्देशिका हैं। उन्होंने अभिनय के लिए कई पुरस्कार जीते हैं, विशेष रूप से दो SAG, दो गोल्डन ग्लोब पुरस्कार, दो बाफ्टा (BAFTA) और एक अकादमी पुरस्कार और साथ ही साथ उन्होंने 64वें वेनिस अंतर्राष्ट्रीय फिल्म समारोह में वोल्पी कप भी जीता है। ब्लैंचेट ने 1995-2010 के बीच अकादमी पुरस्कार के पांच नामांकन अर्जित किए.

ब्लैंचेट को अंतरराष्ट्रीय स्तर पर तब पहचान मिली जब वे शेखर कपूर द्वारा निर्देशित 1998 की फिल्म *एलिजाबेथ* में प्रस्तुत हुईं, जिसमें उन्होंने इंग्लैंड की एलिजाबेथ I का अभिनय किया। उन्हें पीटर जैक्सन के ''द लॉर्ड ऑफ़ द रिंग'' त्रयी में एल्फ रानी गलाड्रिअल, *इंडियाना जोन्स एंड द किंगडम ऑफ़ द क्रिस्टल स्कल* में कर्नल-डॉक्टर इरिना स्पालको, मार्टिन स्कोर्सीस के *द एविएटर* में कैथरीन हेपबर्न की भूमिकाओं के लिए भी जाना जाता है। द एविएटर में अपनी भूमिका के लिए उन्हें सर्वश्रेष्ठ सहायक अभिनेत्री का अकादमी पुरस्कार हासिल हुआ।
वे और उनके पति एंड्रयू अप्टन वर्तमान में सिडनी थिएटर कंपनी के कलात्मक निर्देशक हैं।

## प्रारंभिक जीवन और शिक्षा

ब्लैंचेट का जन्म मेलबोर्न के उपनगर इवानहो में हुआ था, उनकी मां जून, ऑस्ट्रेलियाई ठेकेदार और शिक्षक थीं और पिता रॉबर्ट "बॉब" ब्लैंचेट, टेक्सास में जन्मे अमेरिकी नौसेना पैटी ऑफिसर थे जिन्होंने बाद में एक विज्ञापन कार्यकारी अधिकारी के रूप में काम किया। दोनों की मुलाक़ात तब हुई जब ब्लैंचेट के पिता का जहाज यूएसएस *अर्नेब* मेलबोर्न में था। जब ब्लैंचेट 10 वर्ष की थीं, उनके पिता दिल का दौरा पड़ने से चल बसे. वे अपने बाल्यकाल के दौरान खुद को "थोड़ा बहिर्मुखी, थोड़ा एकांतवासी" के रूप में वर्णित करती हैं। उनके दो भाई-बहन हैं, बड़े भाई, बॉब, एक कंप्यूटर सिस्टम इंजीनियर हैं और उनकी छोटी बहन, जेनेवीव ने रंगमंच डिजाइनर के रूप में काम किया और अप्रैल 2008 में वास्तुकला में अपना बैचलर ऑफ़ डिजाइन प्राप्त किया।

ब्लैंचेट ने प्राथमिक स्कूल की शिक्षा मेलबोर्न में इवान्हो ईस्ट प्राइमरी स्कूल में प्राप्त की. अपनी माध्यमिक शिक्षा के लिए उन्होंने इवान्हो गर्ल्स ग्रामर स्कूल में दाखिला लिया और फिर मेथोडिस्ट लेडीज़ कॉलेज में, जहां से उन्होंने स्नातक की उपाधि प्राप्त की और जहां उन्होंने अभिनय के लिए अपने जुनून को विकसित किया। मेलबोर्न विश्वविद्यालय में उन्होंने अर्थशास्त्र और ललित कला का अध्ययन किया, जिसके बाद वे विदेश यात्रा के लिए ऑस्ट्रेलिया 
से बाहर चली गईं.

जब वे 18 की थीं, तो ब्लैंचेट छुट्टी में मिस्र गईं. काहिरा के होटल में एक मेहमान साथी ने उनसे पूछा कि क्या वे एक फिल्म में एक अतिरिक्त कलाकार की भूमिका करना चाहेंगी और अगले ही दिन उन्होंने फिल्म *कबोरिया* में एक भीड़ के दृश्य में खुद को पाया। वह भीड़ अमेरिकी बॉक्सर का जोर-जोर से हौसला बढ़ा रही थी जो एक मिस्र के खिलाडी से हार रहा था। इस फिल्म में मिस्र के अभिनेता अहमद ज़ाकि काम कर रहे थे। ब्लैंचेट, ऑस्ट्रेलिया लौट आईं और बाद में नैशनल इंस्टीटयूट ऑफ़ ड्रमेटिक आर्ट में अध्ययन के लिए सिडनी चली गईं, जहां से उन्होंने 1992 में स्नातक करने के बाद रंगमंच में अपने कैरियर की शुरुआत की.

## कैरियर
उनकी पहली प्रमुख मंच भूमिका 1993 में डेविड मामेट के नाटक *ओलिआना* में जिओफरी रश के साथ थी, जिसके लिए उन्हें *सिडनी थियेटर क्रिटिक्स बेस्ट न्यूकमर अवार्ड* प्राप्त हुआ।
उन्होंने 1994-95 में *हेमलेट* के कंपनी बी के निर्माण में ओफीलिया के रूप में भी अभिनय किया, जिसका निर्देशन नील आर्मफील्ड ने किया और जिसमें रश और रिचर्ड रॉक्सबर्ग ने अभिनय किया।

ब्लैंचेट, एर्नी डिंगो के साथ टीवी लघु श्रृंखला *हार्टलैंड* में, ह्यूगो वीविंग के साथ *बोर्डरटाउन* में और *पुलिस रेस्क्यू* के एक प्रकरण "द लोडेड बॉय" में प्रस्तुत हुईं. उन्होंने *पुलिस रेस्क्यू* की 1994 की टेलीमूवी में एक ऐसी शिक्षिका का अभिनय किया, जिसे सशस्त्र डाकुओं द्वारा बंधक बना लिया गया था और 50 मिनट के नाटक पार्कलैंड्स (1996) में काम किया, जिसे ऑस्ट्रेलियाई सिनेमा में सीमित रूप से प्रदर्शित किया गया।

ब्लैंचेट ने अंतरराष्ट्रीय स्तर पर फिल्मों में शुभारम्भ ब्रूस बेरेस्फोर्ड की 1997 की फिल्म *पैराडाइज़ रोड* से किया, जिसमें उन्होंने एक ऐसी ऑस्ट्रेलियाई नर्स की सहायक भूमिका अदा की, जिसे WW2 के दौरान जापानी सेना द्वारा बंधक बना लिया जाता है। इस फिल्म में उनके साथ थे ग्लेन क्लोज़ और फ्रांसिस मेक डोरमंड. उनकी प्रथम अग्रणी भूमिका 1997 में ही, राल्फ फिनिस के साथ गिलियन आर्मस्ट्रांग के निर्माण *ऑस्कर एंड लुसिंडा* में लुसिंडा लेपलास्ट्रिअर के रूप में थी। संयोगवश, *ऑस्कर एंड लुसिंडा* के बुकर पुरस्कार विजेता ऑस्ट्रेलियाई लेखक पीटर कैरी, ब्लैंचेट के पिता, बॉब को जानते थे जब वे दोनों मेलबोर्न में विज्ञापन उद्योग में काम किया करते थे। ब्लैंचेट को अपनी इस भूमिका के लिए पहली बार सर्वश्रेष्ठ मुख्य अभिनेत्री के रूप में ऑस्ट्रेलियाई फिल्म संस्थान पुरस्कार के लिए नामित किया गया, लेकिन वे द वेल की पामेला रेब से हार गईं. तथापि, उसी वर्ष उन्होंने रोमेंटिक कॉमेडी *थैंक गॉड ही मेट लिज़ी* में लिज़ी के रूप में सहायक अभिनेत्री के लिए AFI पुरस्कार जीता, जिसमें उनके साथ थे रिचार्ड रॉक्सबर्ग और फ्रांसिस ओकॉनर.

उनकी पहली हाई प्रोफ़ाइल अंतरराष्ट्रीय भूमिका 1998 की फिल्म *एलिजाबेथ* में इंग्लैंड की एलिजाबेथ I के रूप में थी, जिसके लिए उन्हें सर्वश्रेष्ठ अभिनेत्री के वर्ग में अकादमी पुरस्कार के लिए नामित किया गया। ब्लैंचेट, गिनिथ पाल्ट्रो से हार गईं जिसे *शेक्सपियर इन लव* में उनकी भूमिका के लिए यह पुरस्कार मिला, लेकिन ब्लैंचेट ने मोशन पिक्चर ड्रामा में सर्वश्रेष्ठ अभिनेत्री के लिए एक ब्रिटिश अकादमी पुरस्कार (BAFTA) और एक गोल्डन ग्लोब पुरस्कार जीता. अगले वर्ष, ब्लैंचेट को *द टैलेंटेड मिस्टर रिप्ले* में अपनी सहायक भूमिका के लिए एक और BAFTA पुरस्कार के लिए नामित किया गया।

ब्लैंचेट जो पहले से ही एक प्रशंसित अभिनेत्री थीं, उन्हें तब प्रशंसकों का एक नया आधार प्राप्त हुआ जब वे पीटर जैक्सन के *[[द लोर्ड ऑफ द रिंग्स फिल्म ट्रियोलॉजी|द लॉर्ड ऑफ़ द रिंग्स]]* में प्रस्तुत हुईं. उन्होंने सभी तीन फिल्मों में गलैड्रियल की भूमिका निभाई. इस त्रयी को, आज तक की सर्वाधिक आय अर्जित करने वाली त्रयी फिल्म का रिकॉर्ड हासिल है।

2005 में, मार्टिन स्कोर्सीस की फिल्म *द एविएटर* में कैथरीन हेपबर्न की भूमिका निभाने के लिए उन्हें सर्वश्रेष्ठ सहायक अभिनेत्री का अकादमी पुरस्कार प्राप्त हुआ। इस पुरस्कार ने ब्लैंचेट को ऐसा प्रथम व्यक्ति बना दिया जिसे किसी ऑस्कर विजेता अभिनेता/अभिनेत्री की भूमिका के लिए अकादमी पुरस्कार से नवाज़ा गया। 2006 में, उन्होंने ब्रैड पिट के साथ बेबल में, जॉर्ज क्लूनी के साथ *द गुड जर्मन* में और डेम जुडी डेंच के साथ *नोट्स ऑन अ स्कैंडल* में काम किया है। संयोगवश, डेंच को एलिजाबेथ I की भूमिका निभाने के लिए सर्वश्रेष्ठ सहायक अभिनेत्री का अकादमी पुरस्कार मिला और उसी वर्ष ब्लैंचेट उसी ऐतिहासिक शख्सियत का किरदार निभाते हुए हार गईं, यद्यपि अलग श्रेणी में. ब्लैंचेट को इस फिल्म में अपने प्रदर्शन के लिए अपना तीसरा अकादमी पुरस्कार नामांकन प्राप्त हुआ (डेंच को भी ऑस्कर में नामित किया गया था).

2007 में, ब्लैंचेट को, विश्व के 100 सबसे प्रभावशाली व्यक्तित्व की *टाइम पत्रिका* की सूचि में शामिल किया गया और फोर्ब्स पत्रिका द्वारा सबसे सफल अभिनेत्रियों में से एक कहा गया। 2007 में, उन्होंने वेनिस फिल्म समारोह में वोल्पी कप सर्वश्रेष्ठ अभिनेत्री पुरस्कार जीता और टोड हेन्स की फिल्म *आई ऍम नॉट देअर* में बॉब डिलन के छह अवतारों में से एक की भूमिका के लिए गोल्डन ग्लोब का सर्वश्रेष्ठ सहायक अभिनेत्री पुरस्कार जीता और एलिजाबेथ I के रूप में अपनी भूमिका को फिल्म की अगली कड़ी, *एलिजाबेथ: द गोल्डन एज* में दोहराया.
80वें अकादमी पुरस्कार में ब्लैंचेट को अकादमी पुरस्कार के दो नामांकन प्राप्त हुए; *एलिजाबेथ: द गोल्डेन एज* के लिए सर्वश्रेष्ठ अभिनेत्री का और *आई ऍम नॉट देअर* के लिए सर्वश्रेष्ठ सहायक अभिनेत्री का, जिससे वे ऐसी ग्यारहवीं अभिनेत्री बन गई जिसे एक ही वर्ष में अभिनय के दो नामांकन प्राप्त हुए और ऐसी पहली महिला अभिनेत्री बन गई जिसे किसी भूमिका को दोहराने के लिए एक और नामांकन प्राप्त हुआ।

ब्लैंचेट और उनके पति ने जनवरी 2008 में सिडनी थिएटर कंपनी के कलात्मक सह-निर्देशक के रूप में तीन वर्षीय अनुबंध की शुरुआत की, जहां जियोर्जियो अरमानी इसके संरक्षक थे। इसके बाद उन्होंने स्टीवन स्पीलबर्ग की *इंडियाना जोन्स एंड द किंगडम ऑफ़ द क्रिस्टल स्कल* में खलनायक केजीबी एजेंट कर्नल डॉ॰ इरिना स्पालको के रूप में काम किया और डेविड फिन्चर की फिल्म *द क्यूरिअस केस ऑफ़ बेंजामिन बटन* में ब्रैड पिट के साथ दूसरी बार परदे पर दिखीं.

5 दिसम्बर 2008 को ब्लैंचेट को हॉलीवुड वॉक ऑफ़ फेम पर 6712 हॉलीवुड बुलोवार्ड पर ग्राऊमन्स इजिप्शियन थियेटर के सामने एक स्टार के साथ सम्मानित किया गया।

यथा 2008, ब्लैंचेट ने ऐसी सात फिल्मों में अभिनय किया जिसे सर्वश्रेष्ठ फिल्म के अकादमी पुरस्कार के लिए नामांकित किया गया था: *एलिजाबेथ* (1998), *द लॉर्ड ऑफ़ द रिंग्स ट्रायोलोजी* (2001, 2002 और 2003), *द एविएटर* (2004), *बैबल* (2006) और *द क्यूरिअस केस ऑफ़ बेंजामिन बटन* (2008).

ब्लैंचेट ने फिल्म *पोन्यो* में अपनी आवाज दी है,
और रिडले स्कॉट की 14 मई 2010 को जारी *रॉबिन हुड* में रसेल क्रो के साथ प्रस्तुत हुईं.

## निजी जीवन

thumb|बर्लिन अंतर्राष्ट्रीय फिल्म समारोह, 2005 में ब्लैंचेट

ब्लैंचेट के पति, नाटककार और पटकथा लेखक एंड्रयू अप्टन हैं, जिनसे उनकी मुलाक़ात 1996 में हुई थी, जब वे *द सीगल* के निर्माण में काम कर रहीं थीं। यह पहली नजर का प्यार नहीं था, तथापि, "उन्होंने सोचा कि मैं अकेली थी और मैंने सोचा कि वह अभिमानी हैं", ब्लैंचेट ने बाद में टिप्पणी की. "इससे आपको पता चलता है कि आप कितने गलत हो सकते हैं, लेकिन एक बार जब उन्होंने मुझे चूमा तो बस सब हो गया।" उन दोनों का विवाह 29 दिसम्बर 1997 को हुआ और उनके तीन बेटे हैं: डेशिअल जॉन (जन्म 3 दिसम्बर 2001), रोमन रॉबर्ट (जन्म 23 अप्रैल 2004) और इग्नाटियस मार्टिन (जन्म 13 अप्रैल 2008).

2000 के दशक के आरंभिक वर्षों में ब्रिटन, इंग्लैंड को अपना मुख्य पारिवारिक निवास बनाने के बाद, वे और उनके पति अपने मूल ऑस्ट्रेलिया लौट आए. नवंबर 2006 में, ब्लैंचेट ने कहा कि हमने बच्चों के लिए एक स्थायी घर निश्चित करने की इच्छा के चलते ऐसा किया और अपने परिवार के करीब रहने और साथ ही साथ ऑस्ट्रेलियाई (रंगमंच) समुदाय से लगाव के कारण भी.
वे और उनका परिवार बुल्वारा में रहते हैं, जो सिडनी बंदरगाह के नज़दीक हन्टर्स हिल उपनगर में 1877 की एक बलुआ पत्थर की हवेली है। इसे 2004 में 10.2 मीलियन ऑस्ट्रेलियाई डॉलर में खरीदा गया था और 2007 में इसका व्यापक नवीकरण किया गया ताकि इसे अधिक "पर्यावरण-अनुकूल" बनाया जा सके.

2006 में, मेक्लियन एडवर्ड्स द्वारा बनाया गया केट ब्लैंचेट और परिवार का चित्र आर्चीबाल्ड पुरस्कार के लिए अंतिम चयन में था, जिसे "कला, साहित्य, विज्ञान अथवा राजनीति में पैठ रखने वाले किसी पुरुष या महिला के सर्वश्रेष्ठ चित्र" के प्रदान किया जाता है।

ब्लैंचेट, सिडनी फिल्म महोत्सव की एक संरक्षक है। वे, प्रौक्टर एंड गैम्बल के स्वामित्व वाले त्वचा की देखभाल के लक्जरी ब्रांड SK-II के चेहरे के रूप में काम करती हैं। 2007 में, ब्लैंचेट ऑस्ट्रेलियन कंसर्वेशन फाउंडेशन के ऑनलाइन अभियान www.whoonearthcares.com  की राजदूत बनीं - और जलवायु परिवर्तन के बारे में ऑस्ट्रेलिया लोगों को अपनी चिंताओं को व्यक्त करने के लिए प्रेरित किया। वे विकास के लिए धर्मार्थ संस्था सोलरएड की भी संरक्षक हैं। सिडनी में 2008 9वीं वर्ल्ड कांग्रेस ऑफ़ मेट्रोपोलिस  का उद्घाटन करते हुए ब्लैंचेट ने कहा: "एक बात जो सभी बड़े शहरों में आम है वह है कि वे सब भिन्न हैं।"

2009 के आरम्भ में, ब्लैंचेट, विशेष संस्करण में छपे डाक टिकटों की एक श्रृंखला में प्रस्तुत हुईं जिसका नाम था "ऑस्ट्रेलियन लेजेंड्स ऑफ़ द स्क्रीन", जिसमें शामिल थे ऐसे ऑस्ट्रेलियाई अभिनेता/अभिनेत्री जिन्हें "ऑस्ट्रेलियाई मनोरंजन और संस्कृति के लिए अपने उत्कृष्ट योगदान" के माना जाता है।
वे, ज्योफरी रश, रसेल क्रो और निकोल किडमैन, श्रृंखला में सभी दो बार दिखाई देते हैं: एक बार स्वयं के रूप में और एक बार चरित्र में; ब्लैंचेट को ** से उनके चरित्र से चित्रित किया गया है।

## फिल्मों की सूची

## रंगमंच श्रेय

## सन्दर्भ

## बाहरी कड़ियाँ

* 
* सिडनी थिएटर कंपनी - सिडनी थिएटर कंपनी
* केट ब्लैंचेट  - ऑस्ट्रेलियाई फिल्म आयोग
* केट ब्लैंचेट: ए लाइफ इन पिक्चर्स , BAFTA वेबकास्ट 
* केट ब्लैंचेट ऑनलाइन थिएट्रिकल परफोर्मेंस "द क्रॉसिंग" 

श्रेणी:1969 में जन्मे लोग
श्रेणी:जीवित लोग
श्रेणी:ऑस्ट्रेलियाई फिल्म अभिनेता
श्रेणी:ऑस्ट्रेलियाई स्टेज अभिनेता
श्रेणी:ऑस्ट्रेलियाई टेलीविजन अभिनेता
श्रेणी:अमेरिकी मूल के ऑस्ट्रेलियाई लोग
श्रेणी:बाफ्टा विजेता (लोग)
श्रेणी:सर्वश्रेष्ठ ड्रामा अभिनेत्री गोल्डन ग्लोब (फ़िल्म) विजेता
श्रेणी:सर्वश्रेष्ठ सहायक अभिनेत्री अकैडमी अवॉर्ड विजेता
श्रेणी:मेलबोर्न से अभिनेता
श्रेणी:इन्डिपेनडेंट स्पिरिट अवार्ड विजेता
श्रेणी:मोशन पिक्चर में एक अभिनेता द्वारा उत्कृष्ट प्रदर्शन का स्क्रीन एक्टर्स गिल्ड अवार्ड विजेता
श्रेणी:नैशनल इंस्टीटयूट ऑफ़ ड्रामेटिक आर्ट के पूर्व छात्र
श्रेणी:श्रेष्ठ लेख योग्य लेख
श्रेणी:गूगल परियोजना